เรื่องร้องเรียน: เรื่องร้องเรียนเกิดขึ้นที่  (-) สถานบริการสาธารณสุขพื้นที่ 43 เขตมีนบุรี  วันเวลาเกิดเหตุ   (-)วันที่ 30 พฤษภาคม 2566 เวลา 10.45 น.  ร้องเรียน ผู้เกี่ยวข้อง  (-)1. เจ้าหน้าที่ประจำรถ กทม. ทะเบียน 3 ขก 6862  (-)2. สถานบริการสาธารณสุขพื้นที่ 43 เขตมีนบุรี  รายละเอียดร้องเรียน เรื่องเกิดจาก มีรถยนต์ของ กทม. มาจอดขวางทางขึ้นลงทางเข้าหน้าตึกสาธารณสุขพื้นที่ 43  เขตมีนบุรี จอดกีดขวางที่จอดสำหรับรถสาธารณะจอดรับ-ส่ง ผู้มาใช้บริการ โดยเฉพาะผู้พิการ ทำให้เกิดความลำบาก ในการขึ้นลงรถเป็นอย่างมาก  แจ้งเจ้าหน้าที่ ที่มากับรถ กทม. คันดังกล่าว ให้เขาขยับรถให้ชิดขอบทางให้หน่อย เดี๋ยวแท็กซี่จะขึ้นมารับผู้พิการไม่ได้ แต่เจ้าหน้าที่ตอบว่า จอดแป๊บเดียวเอง แล้วไม่ยอมขยับรถให้  ผ่านไป 5 นาที รถแท็กซี่มาถึง ต้องให้เบียดขึ้นมาทางลาดครึ่งทาง แล้วให้ผู้พิการเดินไปหาเพื่อขึ้นรถเอง  ส่วนเจ้าหน้าที่ ก็นั่งดูเฉยๆ ไม่ลุกขยับรถให้ และไม่มีความรู้สึกผิด หรือความรู้สึกสงสารผู้พิการเลย เจ้าหน้าที่นิสัยแย่มาก ใจดำมาก คนแบบนี้ไม่ควรทำงานราชการ กินเงินภาษีประชาชนเลยครับ  ส่วนทางสาธารณสุข ก็ไม่ควรให้รถยนต์ของ กทม. มาจอดในพื้นที่ดังกล่าว ทั้งที่ มีเส้นเหลือง ขีดไว้อย่างชัดเจน  ไม่ดูแลผู้ใช้บริการ ถือว่าละเลยการปฏิบัติหน้าที่ได้มั้ยครับ
การดำเนินการของเจ้าหน้าที่: สำนักอนามัย โดย ศูนย์บริการสาธารณสุข ๔๓ มีนบุรี กําหนดให้เป็นจุดจอด รับ - ส่ง ผู้ป่วย เพื่อสะดวกต่อผู้สูงอายุและผู้พิการที่มารับการ จากการสอบสวน เหตุการณ์ดังกล่าวเกิดขึ้นจริง และรถหมายเลขทะเบียน ๓ ขก ๖๘๖๒ เป็นรถของศูนย์บริการสาธารณสุข ๒๒ วัดปากบ่อ มาราชการที่ศูนย์บริการสาธารณสุข ๔๓ มีนบุรี เพื่อส่งสิ่งส่งตรวจให้กับห้องชันสูตรโรคและเป็น ศูนย์ประสานงานของกลุ่มศูนย์บริการสาธารณสุขกรุงเทพตะวันออก จึงมีรถราชการของศูนย์บริการ สาธารณสุขในกลุ่มกรุงเทพตะวันออก มาติดต่อราชการอยู่เสมอ จุดจอดรถดังกล่าว อยู่หน้าอาคารพนักงาน ขับรถยนต์ จึงจอดรถง่ายพนักงานขับรถยนต์จึงมาจอดแบบชั่วคราว เพื่อขึ้นอาคารไปส่งเลือดใช้เวลาประมาณ ๑๐ นาที จากเหตุการณ์ดังกล่าว ได้แจ้งให้ผู้บริหารศูนย์บริการสาธารณสุข ๒๒ วัดปากบ่อ ทราบแล้ว ข้อพิจารณาและเสนอแนะ ในการนี้ศูนย์บริการสาธารณสุข ๔๓ มีนบุรี ยินดีน้อมรับ ข้อร้องเรียน เพื่อนํามาปรับปรุง โดยจะเน้นย้ํากําชับกับพนักงานขับรถยนต์ของศูนย์บริการสาธารณสุข กลุ่มกรุงเทพตะวันออก ในเรื่องของการจอดรถราชการทุกศูนย์ฯทราบ และห้ามจอดรถบริเวณจุดจอด รับ - ส่งผู้ป่วย
ความเห็นของผู้แจ้ง: ขอแนะนำและขอฝากทางศูนย์บริการสาธารณสุข ให้ช่วยแจ้ง กำชับ กวดขันกับเจ้าหน้าที่และคนขับรถของทุกศูนย์บริการ  ให้มีกริยา การพูดจา การกระทำต่อคนไข้ที่ดี แล้วปลูกฝังให้มีจิตใจบริการและใส่ใจกับคนไข้ให้มากกว่าเดิมครับ  ผมเข้าใจ ไม่ว่าเลยถ้าจะจอดรถเป็นเวลาชั่วคราว ในที่ห้ามจอด  แต่ที่เป็นประเด็นและไม่พอใจอย่างมาก คือเมื่อบอกให้ขยับรถให้หน่อย รถแท็กซี่จะได้ขึ้นมารับคนไข้ได้ แต่เจ้าหน้าที่กลับนิ่งเฉย ไม่ขยับรถให้เลย และยังพูดใส่อารมณ์ย้อนกลับมาอีกว่า”จอดแป๊บเดียวเอง”  กริยา คำพูด การกระทำของคนขับรถ และเจ้าหน้าที่ ที่มากับรถคันดังกล่าวมากกว่า  อันนี้ละที่เป็นจุดสำคัญของเรื่องนี้นะครับ  ต้องขอขอบคุณเจ้าหน้าที่ทุกท่านที่สนใจ ใส่ใจและได้แก้ไขปัญหาตามข้อร้องเรียนนี้ให้ครับ  ขอบคุณครับ
พื้นที่: แขวงคลองสองต้นนุ่น เขตลาดกระบัง กรุงเทพมหานคร